open-index/open-wikipedia-markdown huggingface dataset:
Miklós Fehér (politik)

**Miklós Fehér** (* 31. október 1959) je slovenský politik.

Miklós Fehér je ženatý a má štyri deti. Je členom Strany maďarskej koalície (SMK).

## Profesionálna kariéra
* 1983 - absolovoval Matematicko-mechanickú fakultu na Štátnej univerzite v Petrohrade
* 1983 - 1992 - Slovenské Lodenice Komárno
* 1990 - 2002 - súkromný podnikateľ
* 1998 - 1999 - Krajský úrad Nitra, zástupca prednostu

## Politická kariéra
* 1992 - 1994 - poslanec NR SR, člen Ústavnoprávneho výboru
* 1998 - 2002 - poslanec NR SR, podpredseda Ústavnoprávneho výboru

## Komunálna politika
* 2001 - zvolený za SMK v okrese Komárno za poslanca zastupiteľstva Nitrianskeho samosprávneho kraja
* 2002 - Krajské zastupiteľstvo ho zvolilo za svojho podpredsedu
* 2005 - opätovne zvolený za SMK za poslanca krajského zastupiteľstva

Kategória:Narodenia v 1959
Kategória:Poslanci Nitrianskeho samosprávneho kraja
Kategória:Politici SMK
Kategória:Slovenské osobnosti maďarského pôvodu
Práčka

thumb|Jedna z prvých mechanických práčok
thumb|Automatická práčka z roku 2000

**Práčka** alebo **prací stroj** je stroj určený na pranie bielizne, teda odevu  a iného domáceho textilu ako uterákov. Termin práčka sa obvykle vzťahuje na stroje používajúce vodu ako základný čistiaci roztok, na rozdiel od čistenia nasucho, ktoré používa alternatívne čistiace tekutiny a obvykle sa realizuje v špecializovaných servisoch. 

## Dejiny
Prvú práčku zostrojil Jacob Christian Schäffern v roku 1767.

Mechanické práčky sa datujú do 19. storočia a ich základné princípy fungovania sa väčšinou nezmenili. Prvým krokom je uložiť materiál na čistenie do vody obsahujúcej prací prostriedok (detergent). Látky a voda sa potom „miešajú“ opakovaným pohybom sem a tam. Voda sa potom vypumpuje von a látky sa čiastočne vysušia rýchlym odstreďovaním v nízkorýchlostnej centrifúge (odstredivke). Potom sa pridá čistá voda a mieša sa s látkami na vyplavenie zvyšku pracieho prostriedku. Nakoniec sa látky (zvyčajne) opäť odstredia (i keď niektoré látky sa vyberú hneď a sušia sa alternatívnymi prostriedkami bez rýchleho odstredenia, ktoré by ich mohlo poškodiť).

## Pozri aj
* Pranie
* Bielidlo
* Odstreďovanie
* Sušička odevov
* Energetická účinnosť
* Domáci spotrebič a Veľký spotrebič
* Symboly na bielizni

## Iné projekty

Kategória:Pranie
Kategória:Domáce elektrospotrebiče
Meteorologická družica

**Meteorologická družica** je umelé kozmické teleso, ktoré slúži na získavanie dát o stave atmosféry Zeme, na zber a prenos dát z bójí a iných málo dostupných miest. 

Meteorologické družice sa rozdeľujú na experimentálne a operatívne. Meteorologické experimentálne družice slúžia na výskum atmosféry, overovanie teórií a predpokladov. Meteorologické operatívne družice sú určené na stále získavanie dát pre potreby predpovede počasia. 

Za prvú meteorologickú družicu sa pokladá družica Vanguard 2, ktorá bola vypustená 17. februára 1959. 

Za prvú úspešnú meteorologickú družicu sa pokladá TIROS-1, napriek tomu, že družica pracovala iba 78 dní, poskytla omnoho viac dát ako Vanguard 2. TIROS-1 je predchodcom dnešných moderných družíc.

Meteorologické družice sa tiež delia podľa typu dráh na družice polárne a geostacionárne. Medzi polárne družice v súčasnosti patria družice NOAA POES a v budúcnosti sa k nim pridajú družice EUMETSATU. Geostacionárne meteorologické družice sú GOES (GOES-west a GOES-east) – prevádzkované NASA a&nbsp;NOAA, METEOSAT – prevádzkované EUMETSATOM, GOMS – prevádzkované Ruskom, MTSAT – prevádzkované Japonskom, FY – prevádzkované Čínou a INSAT – prevádzkované Indiou.

## Galéria

Súbor:Early GOES Spac0174.jpg|Družica NOAA GOES-2
Súbor:GOES 4-5-6-7 illustration.jpg|Družica NOAA GOES-4
Súbor:GOES_8_Spac0255.jpg|Družica NOAA GOES-8
Súbor:Goes-n.jpg|Družica NOAA GOES-N
Súbor:METEOSAT.gif|Družica METEOSAT
Súbor:MTSAT-1.jpg|Družica MTSAT-1


Meteorologická družica
Kategória:Umelé družice
Samica

náhľad|Samica leva púšťového.
**Samica** je pohlavie organizmu, ktoré produkuje vajíčkové bunky.

Vajíčko (lat. *ovum*) je definované ako väčšia z gamét reprodukčného systému, kým menšiu, zvyčajne pohyblivú gamétu bunky (spermie) produkuje samec. Samičí jedinec nie je schopný sa sexuálne rozmnožovať bez prístupu ku gamétam samca. Niektoré organizmy sú schopné aj sexuálneho aj asexuálneho rozmnožovania.

Neexistuje jediný genetický mechanizmus v pozadí pohlavných rozdielov rôznych druhov a existencia dvoch pohlaví sa, ako sa zdá, vyvinula viacnásobne nezávisle v rôznych vetvách. Okrem definičného rozdielu medzi typom produkovanej gaméty nie je vždy možné predpovedať rozdiely medzi samcami a samicami v rámci jedného rodu na základe rozdielov v inom.

Koncept dvoch pohlaví sa neobmedzuje len na živočíchy; vajíčkové bunky produkujú napríklad aj rozsievky a rastliny. Pri suchozemských rastlinách, „samica“ a „samec“ určujú nielen organizmy a štruktúry produkujúce vajíčka a spermie, ale aj štruktúry sporofytov, z ktorých vznikajú samčie a samičie rastliny.right|thumb|120px|Symbol samičieho pohlavia.Bežný symbol pre reprezentáciu samičieho rodu je ♀ (Unicode: U+2640), krúžok s malým krížikom dolu. Tento symbol tiež predstavuje planétu Venušu a je možné ho vidieť ako štylizovanú reprezentáciu príručného zrkadielka bohyne Venuše.

## Pozri aj
* samec
* Sex-determination system
* Žena a dievča, samice človeka

Kategória:Sex
TIROS-1

**TIROS-1** bola prvá úspešne prevádzkovaná meteorologická družica a prvá družica z programu TIROS (**T**elevision **I**nfra**r**ed **O**bservation **S**atellite). Družica bola vynesená raketou Thor Able 1. apríla 1960 z mysu Canaveral na Floride. 

Bola zostrojená na otestovanie nových experimentálnych techník založených na zázname pozorovaných oblačných štruktúr z obežnej dráhy. Družica niesla dve televízne kamery spolu s dvoma záznamovými magnetickými páskami, na ktorých sa zosnímané dáta uchovávali v dobe, keď družica bola z dosahu prenosových pozemných staníc. Jedna kamera bola s vysokým rozlíšením. Energiu zabezpečovali batérie dobíjané 9 200 solárnymi batériami. 

Družica mala priemer 106 centimetrov a 48 centimetrov na výšku, vážila 120 kilogramov. Bola tvorená hliníkovou zliatinou a nehrdzavejúcou oceľou. Mala tri páry rakiet na tuhé palivo slúžiacich na otáčanie. Na vysielanie a prenos slúžili antény pripevnené na bázu a na horný okraj družice.

Družice bola stabilizovaná proti rotácii a nebola viazaná pri svojom obehu na povrch Zeme, teda televízne kamery mohli povrch Zeme snímať iba v dobe, keď k nemu boli natočené. 

Napriek tomu, družica pracovala iba 78 dní, je považovaná za veľmi úspešnú, lebo dokázala užitočnosť družíc pre prácu meteorológov. Počas misie bolo nasnímaných tisícky obrázkov oblačných textúr atmosféry Zeme a zachytený ich charakteristický chod. 

Prevádkovatelia: NASA, US ARMY Signal Research and Development Lab, RCA, US Weather Bureau, US Naval Photographic Interpretation Center

## Externé odkazy
* Program TIROS 
* Sonda v encyklopédii Space 40 (po česky)

Kategória:Meteorologické družice
Samec

náhľad|Samec leva púšťového.
**Samec** je pohlavie organizmu alebo časti organizmu, ktorý produkuje spermie, resp. je to fyzický predstaviteľ tohto pohlavia. *Spermia* je definovaná ako menšia, zvyčajne pohyblivá gaméta v heterogamóznom reprodukčnom systéme, kým väčšiu gamétu, ovum, produkuje samica. Samec nie je schopný rozmnožovať sa sexuálne bez prístupu ku gaméte samice.

## Množné číslo
V rokoch 19401953 bol pre nominatív a akuzatív množného čísla spisovný len tvar *samce*. V rokoch 19531991 boli spisovné dva tvary:  *samce* aj *samci*. Od roku 1991 je znova spisovný len tvar *samce* (iba v prenesenom význame, t.j. vo význame "zmyselný muž", je tvar *samci*); v praxi sa ale naďalej veľmi často vyskytuje aj nespisovný tvar *samci*.

## Rozdiely medzi pohlaviami
Neexistuje jediný genetický mechanizmus v pozadí pohlavných rozdielov rôznych druhov a existencia dvoch pohlaví sa, ako sa zdá, vyvinula viacnásobne nezávisle v rôznych evolučných rodoch. Okrem definičného rozdielu medzi typom produkovanej gaméty nie je vždy možné predpovedať rozdiely medzi samcami a samicami v rámci jedného rodu na základe rozdielov v inom. Koncept sa neobmedzuje iba na živočíchy; vajíčkové bunky produkujú okrem iných aj chytrídie, rozsievky, oomycéty a mnohé rastliny. Pri suchozemských rastlinách sa pohlavie určuje nielen u organizmov a štruktúr produkujúcich vajíčka a spermie, ale aj u štruktúr sporofytov, z ktorých vznikajú samčie a samičie rastliny.

right|thumb|100px|Symbol samca

## Symbol
Bežný symbol pre reprezentáciu samčieho pohlavia (mužského rodu) je ♂ (Unicode: U+2642), kružnica so šípkou smerujúcou na severovýchod. Tento symbol predstavuje štylizovanú reprezentáciu štítu a kopije Marsa, rímskeho boha vojny.

## Referencie

## Pozri aj
* pohlavie
* samica

Kategória:Sex
Ľudovít Moravčík

**Ľudovít Moravčík** (* 27. júl 1937, Nitra – † 23. apríl 2004, Bratislava) bol slovenský herec.

V roku 1961 absolvoval štúdium herectva na VŠMU v Bratislave. V rokoch 19601965 člen Krajového divadla v Bratislave, 19651969 Novej scény v Bratislave, 19731974 metodik Ústredného domu pionierov a mládeže Klementa Gottwalda v Bratislave, od r. 1974 člen DPDM v Trnave. 

## Filmografia
* 1988 – **[[Kúpeľňový hráč]]** (*prof. Buran*)
* 1989 – **[[Chodník cez Dunaj]]**
* 2000 – **[[Krajinka (film)|Krajinka]]** (*holič Benko*)

Kategória:Slovenskí divadelní herci
Kategória:Slovenskí filmoví herci
Kategória:Absolventi Vysokej školy múzických umení
Kategória:Osobnosti z Nitry
Pavol Haspra

**Pavol Haspra** (* 8. december 1929, Topoľčianky – † 27. apríl 2004, Bratislava) bol slovenský divadelný a televízny režisér. Manžel herečky Viery Strniskovej a neskôr Sone Valentovej.

V roku 1955 absolvoval štúdium divadelnej réžie na VŠMU v Bratislave. V rokoch 19541962 režisér, v rokoch 19551962 aj umelecký šéf Krajského divadla v Nitre (dnes Divadlo Andreja Bagara). Od roku 1962 režisér činohry SND v Bratislave. V roku 1983 nakrútil dlhometrážny film Výlet do mladosti.

## Referencie

Kategória:Osobnosti z Topoľčianok
Kategória:Slovenskí divadelní režiséri
Kategória:Česko-slovenskí zaslúžilí umelci
Kategória:Členovia Divadla Andreja Bagara
Kategória:Laureáti Pribinovho kríža I. triedy
Kategória:Úmrtia na leukémiu
Kategória:Absolventi Divadelnej fakulty Vysokej školy múzických umení
Auguste Honoré Charlois

**Auguste Honoré Charlois** (* 26. november 1864, La Cadière-d’Azur, Francúzsko – † 26. marec 1910, Nice) bol francúzsky astronóm, ktorý počas svojho pôsobenia v Nice objavil 99 planétok.

Ako prvú objavil v roku 1887 planétku 267 Tirza. Fotografoval aj planétku 433 Eros v tú istú noc, kedy ju objavil Gustav Witt, ale sa mu nepodarilo zverejniť svoj objav pred ním. 

Aj keď začínal v ére vizuálnej detekcie planétok, od roku 1891, keď Max Wolf začal používať astrofotografovanie, sa vyhľadávanie planétok veľmi zrýchlilo. Charlois a Wolf nezávisle od seba našli oveľa viac planétok, ako by boli schopní nájsť iba vizuálnym pozorovaním.

Vo veku 46 rokov bol zavraždený svojím švagrom, ktorý mu veľmi zazlieval, že sa druhýkrát oženil. Jeho švagor bol uznaný vinným a dostal doživotný trest v Novej Kaledónii.

Bola po ňom pomenovaná planétka 1510 Charlois.

## Externé odkazy

* N. N.: ''Nécrologie (Auguste Charlois).''  Bulletin Astronomique, Serie I, vol. 27 (1910), s. 193 

Kategória:Francúzski astronómovia
Kategória:Objavitelia planétok
Heliosféra

thumb|Heliosféra (svetlomodrá), terminačná vlna (tmavomodrá) a rázová vlna, ktorá sa vytvára pri pohybe magnetosféry Slnka medzihviezdnym prostredím
**Heliosféra** je obal častíc obklopujúci Slnko. Najspodnejšou a relatívne najchladnejšou vrstvou heliosféry je fotosféra. Nad fotosférou sa rozprestiera chromosféra a nad ňou horúca koróna. Heliosféra končí tam, kde sa vyrovnáva tlak slnečného vetra s tlakom okolitých hviezd – heliopauza. 

Heliosféra napriek svojmu názvu nemá guľatý tvar a jej hranice sú v rôznych smeroch od Slnka rôzne vzdialené. Je to zhruba 110 až 160 AU. Vo vnútri heliosféry sa nachádza štruktúra nazývaná terminačná vlna, v ktorej častice slnečného vetra klesajú na podzvukovú rýchlosť. Sonda Voyager 1 pravdepodobne v roku 2004 prešla terminačnou vlnou a mieri k heliopauze.

Kategória:Slnko
Roxette

**Roxette** bola švédska dvojčlenná pop rocková skupina, ktorá sa skladala z Marie Fredriksson (spev) a Pera Gessleho (spev a gitara). Skupina vznikla v roku 1986 a stala sa populárnou koncom 80. rokov vďaka svojmu albumu *[[Look Sharp!]]*. Skupina roxette mala devätnásť hitov, ktoré sa umiestnili v Top 40 v rebríčku UK Singles Chart, a niekoľko hitov, ktoré sa dostali do rebríčka Billboard Hot 100. Medzi single, ktoré dosiahla 1. miesto v rebríčku Billboard hot 100 patria: „The Look“, „Listen to Your Heart“, „It Must Have Been Love“ a „Joyride“. Medzi ďalšie hity patria: „Dangerous“, „Fading Like a Flower“ a „Dresed for Success“.

V roku 2002 skupina ohlásila prestávku v nahrávaní a koncertovaní, keď Marii Frederiksson diagnostikovali mozgový nádor. Názov *Roxette* pochádza z názvu skladby „Roxette“ z roku 1975 od britskej skupiny Dr. Feelgood.

Skupina celosvetovo predala približne 60 miliónov nahrávok, pričom v USA sa predalo viac ako 3,5 milióna nahrávok, čím za albumy *[[Joyride (album)|Joyride]]* a *[[Look Sharp!]]* získala platinové platne.

Fredriksson zomrela 9. decembra 2019 v Djursholme vo Švédsku vo veku 61 rokov na komplikácie počas liečby agresívneho mozgového nádoru.

## Hudobné albumy
### Štúdiové albumy
* 1986 *[[Pearls of Passion]]*
* 1988 *[[Look Sharp!]]*
* 1991 *[[Joyride (album)|Joyride]]*
* 1992 *[[Tourism]]*
* 1994 *[[Crash! Boom! Bang!]]*
* 1999 *[[Have A Nice Day]]*
* 2001 *[[Room Service]]*
* 2011 *[[The Charm School]]*
* 2016 *Good Karma*

### Remixové albumy
* 1987 *[[Dance Passion]]*

### Kompilácie
* 1995 *Rarities*
* 1995 *Don't Bore Us, Get to the Chorus!*
* 1996 *Baladas En Español*
* 2002 *The Ballad Hits*
* 2003 *The Pop Hits*
* 2006 *A Collection of Roxette Hits: Their 20 Greatest Songs!*
* 2006 *The Rox Box/Roxette 86-06*
* 2008 *The Pop Hits & Ballad Hits & The Complete Video Collection*

## Ocenenia

## Referencie

## Iné projekty

## Externé odkazy
* Oficiálna stránka (anglicky) 


Kategória:Švédske hudobné skupiny
Kategória:Hudobné skupiny z 1986
Kategória:Držitelia ceny World Music Award
Kategória:Interpreti EMI
Slnečná hmlovina

**Slnečná hmlovina** je plynová hmlovina alebo akréčny disk, o ktorom sa predpokladá, že sa z neho asi pred 6 miliardami rokov vytvorila Slnečná sústava. Tento predpoklad sa nazýva **hmlovinová** alebo **nebulárna hypotéza**. 

Nebulárnu hypotézu prvýkrát sformuloval v roku 1755 Immanuel Kant, ktorý tvrdil, že hmloviny pomaly rotujú, postupne kondenzujú a zmršťujú sa, pričom môžu vytvoriť hviezdy a planéty. Podobný model zaviedol v roku 1796 Pierre-Simon Laplace.

Kategória:Slnko
Kategória:Hmloviny
Gerard Kuiper

**Gerard Peter Kuiper**, narodený ako **Gerrit Pieter Kuiper** (* 7. december 1905, Harenkarspel, Holandsko – † 23. december 1973, Mexiko, Mexiko) bol holandsko-americký astronóm. 

Narodil sa a študoval v Holandsku. V roku 1933 prišiel do USA a v roku 1937 sa stal americkým občanom. 

Kuiper objavil dva mesiace planét slnečnej sústavy, a to Mirandu, mesiac Urána a Nereidu, mesiac Neptúna. V roku 1944 objavil metánovú atmosféru na Saturnovom mesiaci Titan. Takisto predpokladal existenciu pásu kozmického materiálu za obežnou dráhou planéty Neptún, ktorý sa teraz nazýva Kuiperov pás, a ktorého existencia bola potvrdená. Kuiper bol zároveň priekopníkom leteckého infračerveného prieskumu vykonávaného v 60. rokoch 20. storočia  pomocou lietadla Convair 990 a zastával post profesora na Arizonskej univerzite. V roku 1959 získal Henry Norris Russell Lectureship od Americkej astronomickej spoločnosti. V 60. rokoch 20. storočia pomohol nájsť miesta pre pristátie lodí na Mesiaci pre program Apollo.

Planétka 1776 Kuiper, kráter Kuiper na Mesiaci a impaktné krátery na Marse a Merkúre sú pomenované po ňom.

## Referencie


## Iné projekty

## Externé odkazy

*Gerard Peter Kuiper: NASA KAO's Namesake 
*National Academy of Sciences Biographical Memoir

Kategória:Holandskí astronómovia
Kategória:Astronómovia USA
Kategória:Selenografi
Kategória:Osobnosti USA holandského pôvodu
Kategória:Naturalizované osobnosti USA
Aberácia

**Aberácia** (z ) môže byť:
* všeobecne: odchýlka od pravidelnosti, normálneho stavu alebo funkcie; úchylka
* v psychológii: duševná choroba; duševná úchylka
* v biológii:
** vývojová odchýlka od normálneho stavu organizmu
** v genetike: skrátene chromozómová aberácia
** v zoológii: poddruhová systematická jednotka, pozri aberácia (taxonómia)
* v práve: omyl v predmete trestného činu, pozri aberácia (právo)
* v astronómii: pozri aberácia (astronómia)
* v optike: optická chyba 

## Referencie
Akrečný disk

**Akrečný disk** je štruktúra zložená z materiálu padajúceho do zdroja gravitácie. Tento materiál je  pôsobením odstredivej sily sformovaný do tvaru disku.

Kategória:Čierne diery
Aberácia (astronómia)

**Aberácia** v astronómii je odchýlenie svetelného lúča prichádzajúceho od pozorovaného kozmického telesa (ktoré ho emituje alebo odráža) k pozorovateľovi, takže sa zdá byť inde než sa v skutočnosti nachádza. Jav je spôsobený „skladaním“ konečnej rýchlosti svetla, rýchlosti pohybu pozorovaného telesa a pohybu pozorovateľa. Objavil ho v roku 1727 anglický astronóm James Bradley, keď hľadal paralaxu hviezd.

## Typy aberácií
### Denná aberácia
Denná aberácia je spôsobená pohybom Zeme okolo svojej osi. Pozorovateľ na jej povrchu teda za deň opíše kružnicu, ktorá je najväčšia v oblasti rovníka. Tu sa pozorovateľ pohybuje rýchlosťou 465 m.s-1 a následný posun, tzv. *[[aberačný uhol]]* je 0,32 uhlovej sekundy. Ako sa pozorovateľ približuje k pólom, klesá jeho rýchlosť i veľkosť aberačného uhla; na póloch je denná aberácia rovná nule.

### Ročná aberácia
Ročná aberácia je spôsobená pohybom Zeme okolo Slnka; hviezda opisuje tzv. aberačnú elipsu. Pri pohybe dochádza v dôsledku aberácie k zmene uhla, pod ktorým sa voči Zemi pohybujú lúče svetla jednotlivých hviezd. Pohyb Zeme okolo Slnka teda spôsobuje zdanlivý pohyb hviezd vzhľadom k pozorovateľovi.

Polohy hviezd na nebeskej sfére opisujú v priebehu roka elipsy, ktorých veľká polos má pre všetky hviezdy rovnakú veľkosť, zodpovedajúcu približne uhlu ε=23,5". Ak označíme rýchlosť pohybu Zeme okolo Slunka ako v, potom platí približný vzťah
:\operatorname{tg}\varepsilon = \frac{v}{c},
kde c je rýchlosť svetla.

### Sekulárna aberácia
Príčinou sekulárnej aberácie je pohyb celej slnečnej sústavy voči iným pozorovateľným objektom vo vesmíre. Nemení vzájomnú polohu kozmických telies, preto sa väčšinou neberie do úvahy.

### Planetárna aberácia
Týka sa telies lokalizovaných v slnečnej sústave, spôsobuje ju ich pohyb.

## Pozri aj
* chromatická aberácia - optická chyba
* sférická aberácia - optická chyba
* Mechanika

## Zdroje

* *[[Encyklopédia astronómie]]*. Osveta, 1987
* 
* 

Kategória:Astrometria
Vojtech Ondrouch

Prof. PhDr. **Vojtěch Ondrouch** (* 6. apríl 1891, Smržice – † 15. jún 1963, Bratislava) bol slovenský vysokoškolský pedagóg, numizmatik a historik, ktorý sa venoval dejinám staroveku a dejinám osídlenia územia Slovenska v dobe rímskej.

## Život
Narodil sa 6. apríla 1891 v Smržiciach, v okrese Prostějov na Morave. Študoval na gymnáziu v Olomouci a Prostějove, vysokoškolské štúdium začal na teologickej fakulte v Olomouci, ale neskôr prestúpil na štúdium dejepisu a zemepisu na Filozofickej fakulte Karlovej univerzity v Prahe (štúdium ukončil v roku 1924).

Po skončení štúdia pôsobil na viacerých stredných školách na Slovensku: 1924 – 1929 gymnázium v Skalici, 1929 – 1938 stredná priemyselná škola v Bratislave. V r. 1930 získal titul PhDr., v roku 1934 sa habilitoval pre odbor staroveké dejiny na Filozofickej fakulte Univerzity Komenského v Bratislave, v roku 1939 bol vymenovaný za profesora starovekých dejín. Od roku 1938 do roku 1950 prednášal dejiny staroveku na FF UK v Bratislave. V školskom roku 1947/48 bol dekanom Filozofickej fakulty UK, v roku 1948/49 prodekanom fakulty. V roku 1950 musel z fakulty odísť.

V rokoch 1950-55 pôsobil v Slovenskom múzeu v Bratislave (dnes Slovenské národné múzeum v Bratislave), kde v r. 1951 spolupripravil výstavu Antické zbierky v Československu a pripravil projekt na vytvorenie Rímskeho múzea v Bratislave, ktorý sa však nikdy nerealizoval. V roku 1955 odišiel pracovať do Historického ústavu SAV v Bratislave, v roku 1956 sa nakrátko vrátil prednášať na Filozofickú fakultu UK, v roku 1958 odišiel na dôchodok.

Zomrel 15. júna 1963 v Bratislave.

## Dielo
Pôvodne sa venoval dejinám staroveku, ale čoskoro sa začal venovať otázke osídlenia Slovenska v dobe rímskej. V r. 1938 vydal prácu *Limes Romanus na Slovensku*, kde zhrnul dovtedajšie poznatky a pramene o dobe rímskej na Slovensku. Venoval sa antickej numizmatike, dlhé roky bol členom a funkcionárom Československej numizmatickej spoločnosti. V roku 1934 publikoval nález rímskych mincí vo Vyškovciach pod názvom *Der römische Denarfund von Vyškovce aus Frühkeiserzeit*. Nálezy starovekých mincí publikoval v práci *Nálezy keltských, antických a byzantských mincí na Slovensku* (Bratislava 1964). 
Súborne publikoval aj nálezy luxusných predmetov zo zachránených hrobových celkov na Záhorí a v Strážach pri Piešťanoch v práci *Bohaté hroby z doby rímskej na Slovensku* (Bratislava 1957).
V početných štúdiách sa venoval čiastkovým problémom, ktoré súviseli s interpretáciou správ antických autorov o zadunajských obyvateľoch v prvých štyroch storočiach po Kr.

## Bibliografia knižných prác
* *Der römische Denarfund von Vyškovce aus Frühkeiserzeit*, Bratislava 1934
* *Limes Romanus na Slovensku*, Bratislava 1938
* *Rímska stanica v Stupave a rímske stavebné stopy v Pajštúne*, Bratislava 1941
* *Bohaté hroby z doby rímskej na Slovensku*, Bratislava 1957
* *Nálezy keltských, antických a byzantských mincí na Slovensku*, Bratislava 1964

Kategória:Slovenskí historici
Kategória:Slovenskí univerzitní profesori
Hamilkar Barkas

**Hamilkar Barkas** (po púnsky *baraq* = blesk) (asi 290 - 228 pred Kr.), bol kartáginský politik a vojenský veliteľ.

V prvej púnskej vojne bojoval na Sicílii. Opevnil sa na vrchu Erkte (dnes Monte Pellegrino pri Palerme), odkiaľ posielal menšie oddiely, aby prepadávali rímske vojsko alebo rímske územia v južnej Itálii. Ovládol pevnosť Eryx a kontroloval okolité územia. Keďže ho účinne nepodporovali z Kartága, po víťazstve Gaia Lutatia Catula pri Aigetských ostrovoch v roku 241 pred Kr. mu udelili plné moci na uzavretie mieru s Rímom. Po vojne nastali veľké problémy so žoldnierskym vojskom v službách Kartága, pretože žoldnierom nevyplatili niekoľkomesačný žold. Zo Sicílie síce posielali žoldnierov v menších skupinách, ale ani tak im nevyplatili žold a žoldnieri sa vzbúrili. Hamilkar potlačil povstanie žoldnierov až v roku 237 pred Kr. Po strate Sicílie, Sardínie a Korziky (všetky tri ostrovy získal Rím ako náhradu za vojenské škody v prvej púnskej vojne) mu udelili diktátorské právomoci a podporoval kolonizačnú politiku Kartága v Hispánii, kde bojoval proti domácim kmeňom. Vplyv Kartága v Hispánii rozšíril až po rieku Ebro. Zahynul v boji v roku 229 pred Kr. Jeho synmi boli Hannibal, Hasdrubal a Mago.

## Externé odkazy
* Biographie des Cornelius Nepos
* [hhttps://www.livius.org/articles/person/hamilcar-2-barca/ Hamilkar Barkas]

Kategória:Kartáginské osobnosti
Kategória:Narodenia v 3. storočí pred Kr.
Kategória:Úmrtia v 3. storočí pred Kr.
Hanno

**Hanno Moreplavec** bol kartáginský vojenský veliteľ a vodca námornej výpravy s kolonistami na západ od Kartága pred r. 450 pred Kr.

Obnovil kartaginské kolónie v dnešnom Maroku, potom pokračoval pozdĺž západného pobrežia Afriky a plavil sa asi so 60 loďami na juh. Po ceste námorníci videli sopečnú horu (pravdepodobne Kamerunskú horu v dnešnom Kamerune) a srsťou porastené zvieratá, ktoré sa podobali na ľudí. Pre nedostatok potravín sa vrátil späť, opis jeho cesty (*Periplus*) uložili na medených doskách v Melkartovom chráme v Kartágu. Neskôr bol preložený do gréčtiny (vyšiel v zbierke *Geographi Graeci minores*). 

## Referencie
* Hrbek, Ivan: ABC cestovatelů, mořeplavců a objevitelů. Praha 1979

Kategória:Kartáginské osobnosti
Hanno Veľký

**Hanno Veľký** (*cca 280 pred Kr. – koniec 3. stor.) bol kartáginský vojenský veliteľ. 

Roku 241 pred Kr. bojoval proti vzbúreným žoldnierom, ktorým po skončení prvej púnskej vojny nevyplatili žold, neskôr ho vo funkcii najvyššieho veliteľa nahradil Hamilkar Barkas, preto sa stal odporcom jeho synov Hannibala, Hasdrubala, Magona. Bol stúpencom oligarchie, bol proti expanzii Kartága do Hispánie. Po porážke pri Zame v roku 202 pred Kr. sa stal vodcom „mierovej“ strany v Kartágu, súhlasil s mierovými podmienkami Ríma.

Kategória:Kartáginské osobnosti
Celestín I.

Svätý **Celestín I.** (lat. *Caelestinus Primus*) (* ? Rím - † 27. júl 432, Rím) bol 43. rímskym pápežom (v období rokov 422 - 432).

## Život

Z jeho mladosti nie sú o ňom žiadne správy. Iba to, že bol Riman a jeho otec sa volal Priscus. Vraví sa, že žil určitú dobu v Miláne so sv. Ambrózom. Prvá správa o ňom pochádza z dokumentu o Inocentovi I., kde sa spomína ako diakon. V roku 418 mu písal veľmi úctivo sv. Augustín. Nastúpil na pápežský stolec po Bonifácovi I. 10. septembra 422 (podľa Tillemonta, no Bollandists píše o 3. novembri) a zomrel 27. júla 432.

Napriek nepokojným časom vo vtedajšom Ríme, bol zvolený bez akejkoľvek opozície, ako sa dozvedáme z listu sv. Augustína, ktorý mu písal krátko po jeho zvolení, v ktorom ho prosí o pomoc pri vyriešení sporu s Antoniom, biskupom z Fessuly v Afrike. Ako sa zdá, medzi Celestínom a Augustínom existovalo silné priateľské puto. Po jeho smrti (430) napísal Celestín dlhý list biskupom v Galií, kde zakázal akékoľvek útoky na jeho pamiatku.

V posledných rokoch svojho pontifikátu bojoval proti nestoriánstvu na východe a autora tejto herézy, Nestoria exkomunikoval.

Posledným oficiálnym aktom Celestína, bolo vyslanie sv. Patrika do vtedy ešte pohanského Írska (v r.431 tam síce poslal biskupa Palladia, ale ten Írsko opustil a zomrel nasledujúceho roku v Británii). Patrik prijal misiu iba niekoľko dní pred Celestínovou smrťou.

## Pamätné dni
* katolícka cirkev - 6. apríl
* ortodoxná cirkev - 8. apríl

## Pozri aj

* Ďalší pápeži s menom Celestín

## Iné projekty

## Externé odkazy
* Biografický a bibliografický cirkevný slovník 
* Katolícka encyklopédia 

Kategória:Úmrtia 27. júla
Kategória:Úmrtia v 432
Kategória:Talianski pápeži
Kategória:Katolícki svätci majúci sviatok 6. apríla
Adopcionizmus

**Adopcionizmus** (iné názvy: **adopcianizmus**, **dynamický monarchianizmus**) je teologický názor, ktorý vychádza zo striktného monoteizmu.

Ježiš Kristus je adopcionistami považovaný za obyčajného človeka, ktorý bol pri svojom krste obdarený Duchom Svätým a adoptovaný za Božieho Syna. Ako biblický podklad pre toto tvrdenie slúžia pasáže z Mk 1,9-11 a Rím 1,3n.

Tento názor vyučoval okolo roku 190 v Ríme Theodotus z Byzancie a jeho žiak Artemon, ktorí tvrdili, že ich učenie je v súlade s apoštolskou tradíciou. Pápež Viktor I. Theodota exkomunikoval a Artemona vypovedal Hippolytus, ktorý tiež odsúdil jeho spisy.

Je pravdepodobné, že niektorú z neskorších podôb tohto učenia zastával Pavol zo Samosaty, ktorý opisoval Logos ako Boží rozum, čo ho viedlo k tomu, že označoval Logos za súpodstatný s Otcom (porov. homoúsios) a popisoval ho ako nevyhnutne preexistujúci. Antiochská synoda roku 268 túto náuku zakázala, rovnako tak ako použitie slova *homoúsios*, súpodstatný. Ako logické vyústenie dynamického monarchianizmu učil Pavol, že Duch Svätý nemá žiadnu vlastnú podstatu, ale je iba zjavením Otcovej milosti.

Medzi dynamických monarchianistov sa dnes radí napr. The Way International a unitári.

## Španielsky adopcionizmus
Je náboženské (kresťanské) učenie toledského arcibiskupa Elipanda. Tvrdí, že Kristus je dvojaký syn – ľudský (Bohom len adoptovaný) a božský (pravý Boh). Odlišuje sa od prvotného adopcionizmu v tom, že adopciu vzťahuje výlučne k ľudskej podstate.

## Referencie

Kategória:Herézy
Peter Tomeček

Ing. **Peter Tomeček** (* 3. december 1961, Trnava) bol predsedom Trnavského samosprávneho kraja vo volebnom období 2001–2005. 

Je ženatý a má jedno dieťa.

## Profesionálna kariéra
* absolvoval Stavebnú fakultu SVŠT v Bratislave
* GR Tatrasklo Trnava, energetik
* BH š.p. Trnava, riaditeľ
* ŽOS TRADE s.r.o. Trnava, riaditeľ
Počas vlády HZDS pracoval ako tajomník výkonného výboru Fondu národného majetku SR

## Stranícka kariéra
* člen Hnutia za demokratické Slovensko
* 2003 – jeden zo zakladateľov a podpredseda Ľudovej únie
* 2004 – vystúpil z Ľudovej únie 

## Komunálna politika
* poslanec mestského zastupiteľstva v Trnave
* člen mestskej rady v Trnave
* 2001–2005 – predseda Trnavského samosprávneho kraja zvolený za koalíciu HZDS, SMER, SOP 
* 2005 – opätovne kandidoval za predsedu Trnavského samosprávneho kraja, tentoraz ako nezávislý. Získal 10 693 hlasov a umiestnil sa na štvrtom mieste medzi piatimi kandidátmi. Zároveň kandidoval ako nezávislý kandidát aj na poslanca zastupiteľstva Trnavského samosprávneho kraja. Získal 3 033 hlasov a umiestnil sa na treťom mieste medzi nezvolenými kandidátmi.

## Národná rada
* 1992–1994 – poslanec Národnej rady SR

Kategória:Osobnosti z Trnavy
Kategória:Absolventi Stavebnej fakulty Slovenskej technickej univerzity v Bratislave
Kategória:Predsedovia Trnavského samosprávneho kraja
Kategória:Poslanci NR SR (1992 – 1994)
Kategória:Politici ĽS-HZDS
Kategória:Politici LS
Peter Šramko

náhľad|Peter Šramko
Ing. **Peter Šramko** je poslancom zastupiteľstva Bratislavského samosprávneho kraja od roku 2005 a starostom mestskej časti Bratislava - Lamač.

Peter Šramko bol zvolený za Kresťanskodemokratické hnutie za poslanca krajského zastupiteľstva vo voľbách v roku 2005 v okrese Bratislava IV. V čase volieb v roku 2005 mal 50 rokov.

## Iné projekty

Kategória:Poslanci Bratislavského samosprávneho kraja
Kategória:Politici KDH
Kategória:Starostovia mestskej časti Bratislava-Lamač
Peter Dubček

náhľad|Peter Dubček
Ing. **Peter Dubček** (* 18. február 1950 — 30. marec 2011) bol poslancom zastupiteľstva Bratislavského samosprávneho kraja od roku 2005 do 2011.

Peter Dubček, povolaním ekonóm, bol zvolený za koalíciu HZD, SF, SMER za poslanca krajského zastupiteľstva vo voľbách v roku 2005 v okrese Bratislava IV. V čase volieb v roku 2005 mal 55 rokov.

Syn Alexandra Dubčeka.

Zomrel 30. marca 2011 v Bratislave vo veku 61 rokov.

## Iné projekty

Kategória:Poslanci Bratislavského samosprávneho kraja
Iveta Hanulíková

Ing. **Iveta Hanulíková** (* 1964) je poslankyňa zastupiteľstva Bratislavského samosprávneho kraja od roku 2001 a starostka Karlovej Vsi v rokoch 2006 - 2014.

Iveta Hanulíková, povolaním ekonómka, kandidovala vo voľbách do krajského zastupiteľstva v roku 2001 za koalíciu HZDS, SMER, SDĽ, SOP, SZS v okrese Bratislava IV. Nebola zvolená, ale stala sa poslankyňou krajského zastupiteľstva ako náhradníčka. Vo voľbách v roku 2005 kandidovala za koalíciu HZD, SF, SMER a bola zvolená za poslankyňu. V čase volieb v roku 2005 mala 41 rokov. V komunálnych voľbách 2. decembra 2006 vyhrala a získala post starostky Karlovej Vsi. Porazila tak dovtedajšieho starostu Bystríka Hollého, ktorý skončil vo voľbách druhý.

## Referencie

## Iné projekty

Kategória:Žijúci ľudia
Kategória:Poslanci Bratislavského samosprávneho kraja
Kategória:Starostovia mestskej časti Bratislava-Karlova Ves
Reaktant

**Reaktant** môže byť:
* chemická látka, ktorá vstupuje do chemickej reakcie, pozri reaktant (chémia)
* subjekt v diskusii, ktorý reaguje na tvrdenia predchádzajúcich diskutérov, pozri reaktant (diskusia)
Taxón

**Taxón** alebo **taxonomická jednotka** je skupina konkrétnych (žijúcich alebo vymretých) organizmov, ktoré majú niečo spoločné (najčastejšie príbuznosť) a tým sa líšia od ostatných taxónov. Taxón môže byť pomenovaný, ale aj bez názvu.

## Taxón verzus klasifikačná úroveň/kategória
Pomenované taxóny majú zvyčajne zaradenie a môžu byť zatriedené na príslušnú úroveň v hierarchii, ktorú označujeme ako klasifikačná/taxonomická kategória/úroveň (napr. doména, ríša, kmeň, infrarad, rod, druh a podobne).

Pojmy taxonomická úroveň/kategória a taxón sa často zamieňajú. Správne platí napr. to, že taxón (teda skupina konkrétnych niečo spoločné majúcich rastlín) pomenovaný (v súčasnosti) ako *lipnicovité* patrí do klasifikačnej úrovne/kategórie čeľaď, ale je možné, že niekedy bude tento taxón (čiže táto skupina konkrétnych rastlín) preradený do nižšej či vyššej taxonomickej úrovne, napr. do podčeľade či radu (a potom sa aj patrične zmení koncovka pomenovania taxónu).

## Kurzíva
V súlade s odporúčaniami svetových organizácií zodpovedných za nomenklatúru organizmov platí:
*Pri vírusoch sa prikazuje a pri baktériách, hubách, riasach a (ostatných) rastlinách sa odporúča, aby sa vedecké (latinské) meno vždy písalo kurzívou. Výnimku tvoria tie poddruhové úrovne pestovaných (t.j. nie divých) rastlín, ktoré sú predmetom ICNCP (ide spravidla o určité úrovne odchylné od tradičných linneovských), keďže pri nich sa kurzíva neodporúča. 
*Pri živočíchoch (t.j. primárne mnohobunkových živočíchoch, ale v tradičných systémoch vrátane prvokov) sa podľa ICNZ odporúča písať kurzívou len rody a druhy (a nejasne asi aj poddruhové taxóny), pre vyššie taxóny sa kurzíva výslovne neodporúča. 
*Phylocode odporúča písať všetky klády (taxóny) všetkých organizmov (t.j. aj živočíchov a pestovaných rastlín) kurzívou.

## Referencie

## Pozri aj

*Taxonomická úroveň
*Kladistika
*Taxonómia

Kategória:Taxonómia
Martin Kuruc

JUDr. Ing. **Martin Kuruc** (* 6. jún 1974, Bratislava) je bývalým poslancom zastupiteľstva Bratislavského samosprávneho kraja a bývalým poslancom NR SR, pôvodne za SDKÚ-DS, neskôr po vylúčení zo strany pôsobil ako nezávislý poslanec. Vo voľbách do NRSR v marci 2012 kandidoval na kandidátke STRANA +1 HLAS na 4. mieste. Od roku 2014 pôsobí ako starosta mestskej časti Bratislava-Vrakuňa.

## Vzdelanie

* **1988 – 1992** - Gymnázium Vazovova, Bratislava
* **1993 – 1998** - Stavebná fakulta STU Bratislava, odbor Ekonomika a riadenie v stavebníctve
* **2006 – 2012** - Právnická fakulta PEVŠ Bratislava

## Profesionálna kariéra
* prednosta Obvodného úradu v Bratislave 

## Stranícka kariéra
* bývalý predseda miestneho zväzu SDKÚ Bratislava-Ružinov 
* bývalý člen ústrednej rady SDKÚ
* predseda STRANY +1 HLAS

## Politická kariéra
### Komunálna úroveň
* 1994 – poslanec miestneho zastupiteľstva bratislavskej mestskej časti Ružinov
* 1998 – poslanec miestneho zastupiteľstva bratislavskej mestskej časti Ružinov
* 2002 – poslanec miestneho zastupiteľstva bratislavskej mestskej časti Ružinov
* 2002 – 2010 poslanec mestského zastupiteľstva Bratislavy zvolený za koalíciu SDKÚ, ANO, SMK, OKS

### Regionálna úroveň
* 2005 – 2009 zvolený za koalíciu ANO, DS, SDKÚ, SMK, SZS za poslanca zastupiteľstva Bratislavského samosprávneho kraja v okrese Bratislava II

## Referencie

## Iné projekty

Kategória:Poslanci Bratislavského samosprávneho kraja
Kategória:Poslanci NR SR (2006 – 2010)
Kategória:Osobnosti z Bratislavy
Kategória:Absolventi Stavebnej fakulty Slovenskej technickej univerzity v Bratislave
Kategória:Absolventi Paneurópskej vysokej školy
Oto Nevický

RNDr. **Oto Nevický** (* 30. máj 1963, Trenčín) je generálnym sekretárom Asociácie zamestnávateľských zväzov a združení Slovenskej republiky. Ma dcéry Denisu a Moniku.

## Profesionálna kariéra
* 1987 – absolvoval Prírodovedeckú fakultu Univerzity Komenského v Bratislave, odbor ochrana životného prostredia
* pôsobil vo výskume vo funkcii námestníka riaditeľa a neskôr riaditeľa Výskumného ústavu
* 1996–1998 – námestník riaditeľa zahranično-obchodnej firmy

## Politická kariéra

### Komunálna politika
* 1994–1998 – poslanec Miestneho zastupiteľstva Podunajské Biskupice
* 1994–1998 – poslanec Mestského zastupiteľstva Hlavného mesta SR Bratislava
* 1998–2002 – starosta Mestskej časti Podunajské Biskupice zvolený ako kandidát koalície DÚ, KDH, DS a  SDK 
* 2002 – starosta Mestskej časti Podunajské Biskupice zvolený ako kandidát koalície ANO, DS, KDH, SDKÚ a  SMK 

### Regionálna politika
* 2005 – 2010 zvolený za koalíciu ANO, DS, SDKÚ, SMK, SZS za poslanca krajského zastupiteľstva v okrese Bratislava II. 

Kategória:Narodenia v 1963
Kategória:Starostovia mestskej časti Bratislava-Podunajské Biskupice
Kategória:Absolventi Prírodovedeckej fakulty Univerzity Komenského
Kategória:Poslanci Bratislavského samosprávneho kraja
Marta Černá

**Marta Černá**, rod. Mitterhauszerová (* 6. máj 1936, Bratislava – † 7. október 2022, Bratislava) bola slovenská komunálna politička. Venovala sa ochrane spotrebiteľov.

## Životopis
Narodila sa 6. mája 1936. Pochádzala zo starej bratislavskej rodiny, žijúcej v meste od 15. storočia. Okrem slovenčiny sa dohovorila po maďarsky a po nemecky.

Pred Nežnou revolúciou aj po nej sa venovala ochrane spotrebiteľov. Pri Verejnosti proti násiliu založila občianske združenie Fórum spotrebiteľov. V rokoch 1990 až 1995 bola riaditeľkou Slovenskej obchodnej inšpekcie kde položila základy spotrebiteľskej legislatívy a princípov ochrany spotrebiteľa v porevolučnom Československu i v novovzniknutej SR.

Od roku 1990 do roku 2018 pôsobila v komunálnej politike, bola poslankyňou v bratislavskom Starom Meste, v bratislavskom mestskom zastupiteľstve a v Bratislavskom samosprávnom kraji.

V rokoch 20042006 pôsobila ako zástupkyňa Slovenska v Európskom hospodárskom a sociálnom výbore (EHSV) v Bruseli.

Zomrela 7. októbra 2022 „po ťažkej chorobe“.

## Referencie

## Iné projekty

Kategória:Osobnosti z Bratislavy
Kategória:Slovenskí komunálni politici
Kategória:Poslanci Bratislavského samosprávneho kraja
Kategória:Poslanci mestského zastupiteľstva v Bratislave
Peter Čiernik

Ing. **Peter Čiernik** (* 7. október 1952, Bratislava) pracoval vo funkcii podpredsedu Kresťanskodemokratického hnutia pre komunálnu politiku. Bol poslancom miestneho zastupiteľstva mestskej časti Bratislava - Staré Mesto, mestského zastupiteľstva v Bratislave a  zastupiteľstva Bratislavského samosprávneho kraja. Bývalý starosta mestskej časti Bratislava - Staré Mesto. 

Peter Čiernik je ženatý. S manželkou Oľgou majú syna Tomáša a dcéru Zuzanu.

## Profesionálna kariéra
* 1979 – absolvoval Strojnícku fakultu SVŠT v Bratislave
* 19791988 - pracoval v stavebníctve, v oblasti priemyslovej výroby
* od 1988 – ekonomický výskum
* od 1992 – oblasť ekonomických služieb a ekonomického poradenstva v súkromnom sektore

## Stranícka kariéra
* od 1990 – 2014 člen Kresťanskodemokratického hnutia (KDH)
* od 2006 – 2007 podpredseda KDH pre komunálnu politiku

## Komunálna politika
* 19941998 - poslanec Miestneho zastupiteľstva Bratislava–Staré Mesto, člen finančnej komisie
* 19982002 - poslanec Miestneho zastupiteľstva Bratislava–Staré Mesto, predseda komisie kultúry
* 19982002 - poslanec Mestského zastupiteľstva Hlavného mesta SR Bratislavy, člen finančnej komisie
* 2002 – 2006 - starosta mestskej časti Bratislava - Staré Mesto za koalíciu DÚ, KDH, OKS, SZS
* 2005 – 2009 - poslanec zastupiteľstva Bratislavského samosprávneho kraja, člen komisie dopravy

## Externé odkazy
* Peter Čiernik na stránke Starého Mesta

Kategória:Poslanci Bratislavského samosprávneho kraja
Kategória:Starostovia mestskej časti Bratislava-Staré Mesto
Kategória:Politici KDH
Kategória:Osobnosti z Bratislavy
Branislav Zahradník

JUDr. PhDr. **Branislav Zahradník** (* 22. marec 1973, Bratislava) je slovenský právnik, bývalý predseda predstavenstva Dopravného podniku Bratislava a poslanec samosprávy za mestskú časť Bratislava – Karlova Ves.

## Politická činnosť
V regionálnych voľbách 2009 bol zvolený za poslanca bratislavského krajského zastupiteľstva ako nezávislý kandidát.

V roku 2010 bol v komunálnych voľbách zvolený za poslanca Miestneho zastupiteľstva Bratislava – Karlova Ves.

## STV
Pôsobil v Slovenskej televízii ako člen vedenia, zodpovedajúci za komunikáciu a vzťahy s verejnosťou, po odchode riaditeľa Richarda Rybníčka v júli 2006 sa stal na niekoľko mesiacov štatutárnym zástupcom, ktorý televíziu riadil.

## DPB
V apríli 2007 bol zvolený za predsedu predstavenstva Dopravného podniku Bratislava. Z funkcie odstúpil na vlastnú žiadosť dňa 2. júla 2010.

## Referencie

Kategória:Poslanci Bratislavského samosprávneho kraja
Kategória:Politici SDKÚ
Kategória:Slovenskí právnici
Kategória:Riaditelia Slovenskej televízie
Kategória:Osobnosti z Bratislavy
Andrej Petrek

Ing. arch. **Andrej Petrek** (* 19. február 1958) je bývalý starosta mestskej časti Bratislava-Staré Mesto (20062010). V minulosti tiež pôsobil ako poslanec zastupiteľstva Bratislavského samosprávneho kraja, v rokoch 20012006 bol zástupcom starostu mestskej časti.

Ako člen Demokratickej strany bol zvolený za koalíciu ANO, DS, KDH, SDKÚ, SMK za poslanca krajského zastupiteľstva vo voľbách v roku 2001 v okrese Bratislava II. Vo voľbách v roku 2005 kandidoval za koalíciu ANO, DS, SDKÚ, SMK, SZS a bol opätovne zvolený.

V roku 2006 kandidoval na post starostu za koalíciu SDKÚ-DS, OKS, DSS, DÚ, SZ. V roku 2008 bol spolu s ostatnými signatármi výzvy *Nastal čas na zmenu* z bratislavskej krajskej organizácie strany vylúčený z SDKÚ-DS. V roku 2010 opätovne kandidoval v komunálnych voľbách na post starostu m.č. Staré Mesto, už ako nezávislý kandidát.

## Iné projekty

Kategória:Poslanci Bratislavského samosprávneho kraja
Kategória:Politici DS
Kategória:Politici SDKÚ
Kategória:Starostovia mestskej časti Bratislava-Staré Mesto
Richard Demovič

náhľad|Richard Demovič, 2014
MUDr. PhD., MPH **Richard Demovič** je slovenský lekár a politik. Od 25. januára 2007 do 27. augusta 2010 bol predseda Úradu pre dohľad nad zdravotníckou starostlivosťou. 

Bol poslancom zastupiteľstva Bratislavského samosprávneho kraja od roku 2001 do roku 2009. Ako člen SMERu - sociálnej demokracie bol vo voľbách v roku 2001 zvolený v okrese Pezinok za koalíciu HZDS, SMER, SDĽ, SOP, SZS 
a vo voľbách v roku za koalíciu HZD, SF, SMER.  V čase volieb v roku 2005 mal 45 rokov. 

## Referencie

## Iné projekty

Kategória:Poslanci Bratislavského samosprávneho kraja
Kategória:Politici Smeru
Peter Tatár

MUDr. **Peter Tatár**, CSc. (* 10. september 1953, Bratislava) je slovenský ponovembrový politik, popredný účastník a spoluorganizátor udalostí Nežnej revolúcie, zakladajúci člen Koordinačného výboru občianskeho hnutia Verejnosť proti násiliu a poslanec Národnej rady Slovenskej republiky. 

## Profesionálna kariéra
Peter Tatár je pôvodným povolaním lekár, pracoval v odbore, od r. 1986 ako vedecký pracovník v Ústave experimentálnej endokrinológie SAV. Je spoluautor a spoluorganizátor vydania ochranárskej publikácie *Bratislava nahlas*. Od založenia VPN počas revolučných udalostí v Novembri 1989 bol jej členom, spoluorganizátorom protestných zhromaždení občanov v Bratislave i na vidieku, bol členom najužšieho politického vedenia a riadiaceho štábu VPN. Po prvých slobodných voľbách bol poslancom a funkcionárom, predsedom poslaneckého klubu VPN.

## Stranícka kariéra
* 1989 – jeden zo zakladajúcich členov Verejnosti proti násiliu (VPN)
* 1993 – jeden zo zakladajúcich členov Stálej konferencie občianskeho inštitútu (SKOI)
* 1995–1998 – tajomník republikovej rady Demokratickej strany (DS)
* december 2001 – jeden zo zakladateľov Občianskej konzervatívnej strany (OKS), na ustanovujúcom sneme zvolený za predsedu
* 2001–2006 – predseda Občianskej konzervatívnej strany (OKS)
* 2009 – vystúpil z Občianskej konzervatívnej strany (OKS)

## Politická kariéra

### Celoštátna úroveň
* 1990–1992 – poslanec Slovenskej národnej rady zvolený za VPN, predseda poslaneckého klubu VPN
* 1998–2002 – poslanec Národnej rady zvolený za Slovenskú demokratickú koalíciu, člen výboru pre financie, rozpočet a menu

### Regionálna úroveň
* 2005-2009 – poslanec zastupiteľstva Bratislavského samosprávneho kraja v okrese Bratislava I za Občiansku konzervatívnu stranu.
* 2006-2010 – poslanec miestneho zastupiteľstva bratislavskej mestskej časti Staré Mesto za Občiansku konzervatívnu stranu. Zvolený mestským zastupiteľstvom do funkcie zástupcu starostu.

## Referencie


Kategória:Politici VPN
Kategória:Politici DS
Kategória:Politici SDK
Kategória:Politici OKS
Kategória:Predsedovia slovenských politických strán
Kategória:Poslanci NR SR (1998 – 2002)
Kategória:Poslanci Bratislavského samosprávneho kraja
Kategória:Osobnosti Nežnej revolúcie
Kategória:Osobnosti z Bratislavy
Kategória:Slovenskí komunálni politici
Oliver Solga

Mgr. **Oliver Solga** (* 3. august 1954, Modra) je slovenský historik umenia, výtvarník a od roku 2002 do roku 2018 primátor mesta Pezinok.

Absolvent štúdia vedy o výtvarnom umení na Filozofickej fakulte Univerzity Komenského v Bratislave v roku 1985. Pracoval ako pedagóg a ako šéfredaktor mesačníka *[[Pezinčan (noviny)|Pezinčan]]*. Venoval sa grafike, ilustrácii a poštovej známke. Ilustroval plagáty oboch Koncertov mladosti. Mal niekoľko desiatok výstav doma i v zahraničí, okrem iného vo Viedni, Varšave, Budapešti a v Paríži. Ako historik umenia a kurátor pripravil niekoľko desiatok výstav, domácich i zahraničných výtvarných umelcov.

Nebol a nie je členom žiadnej politickej strany. Je ženatý, má syna Adama a vnučatá Teréziu a Olivera.

## Kariéra
* 1985 – 1995 – učiteľ na Strednom odbornom učilišti v Pezinku (odbor keramika)
* 1995 – 1998 – šéfredaktor časopisu *[[Pezinčan (noviny)|Pezinčan]]*
### Komunálna politika
* 1998 – 2002 – poslanec Mestského zastupiteľstva v Pezinku a zástupca primátora mesta Pezinok
* 2002 – zvolený za primátora Pezinka
* 2006 – zvolený za primátora Pezinka
* 2010 – zvolený za primátora Pezinka
* 2014 – zvolený za primátora Pezinka
* 2022 – zvolený za poslanca Mestského zastupiteľstva v Pezinku

### Regionálna politika
* 2005 – zvolený za poslanca Bratislavského samosprávneho kraja
* 2022 – zvolený za poslanca Bratislavského samosprávneho kraja

## Referencie

## Iné projekty

Kategória:Osobnosti z Modry
Kategória:Slovenskí karikaturisti
Kategória:Slovenskí historici umenia
Kategória:Poslanci Bratislavského samosprávneho kraja
Kategória:Primátori Pezinka
Kategória:Absolventi Filozofickej fakulty Univerzity Komenského v Bratislave
Vladimír Medlen

Ing. **Vladimír Medlen** je poslancom zastupiteľstva Bratislavského samosprávneho kraja od roku 2005 a bývalý primátor Modry. 

Vladimír Medlen je ženatý a má tri deti. Pôvodným povolaním je stavebný inžinier a vodohospodár. V minulosti vykonával funkciu vedúceho investičnej výstavby vodárni a kanalizácii, bol prednostom úradu životného prostredia v Pezinku.

## Politická kariéra

### Komunálna politika
* 1994–1998 – primátor mesta Modra
* 1998–2002 – primátor mesta Modra
* 2002–2006 - primátor mesta Modra, zvolený ako nezávislý kandidát

### Regionálna politika
* 2005 – zvolený za koalíciu ANO, DS, SDKÚ, SMK, SZS za poslanca krajského zastupiteľstva v okrese Pezinok. V čase volieb v roku 2005 mal 57 rokov.

Kategória:Poslanci Bratislavského samosprávneho kraja
Kategória:Primátori slovenských miest
Kategória:Slovenskí stavební inžinieri
Vladimir Alexandrovič Šatalov

**Vladimir Alexandrovič Šatalov** (; * 8. december 1927, Petropavlovsk – † 15. jún 2021, Moskva) bol sovietsky kozmonaut. Od roku 1971 do roku 1987 bol veliteľom výcviku sovietskych kozmonautov a potom do roku 1991 bol riaditeľom výcvikového strediska pre kozmonautov.

## Lety do vesmíru
* veliteľ na lodi Sojuz 4, 14. január 1969 - 17. január 1969, skupinový let s loďou Sojuz 5, posádka: Šatalov, Chrunov, Jelisejev - poslední dvaja prestúpili z lode Sojuz 5
* veliteľ na lodi Sojuz 8, 13. október 1969 - 18. október 1969, posádka Šatalov, Jelisejev
* veliteľ na lodi Sojuz 10, 23. apríl 1971 - 25. apríl 1971, posádka Šatalov, Jelisejev, Rukavišnikov

## Referencie


## Iné projekty

## Externé odkazy
* Šatalov na MEK
* Šatalov na Space

Kategória:Sovietski kozmonauti
Kategória:Sovietski letci
Kategória:Držitelia Radu Priateľstva
Philippe van Lansberge

**Johan Philip Lansberg** (* 25. august 1561, Gent, Holandsko – † 8. december 1632, Middelburg) bol holandský matematik a astronóm.  Jeho priezvisko sa niekedy píše **Lansberg** a jeho meno sa uvádza aj ako **Philip** alebo ** Johannes Philippus**. Publikoval pod latinským menom **Philippus Lansbergius**. Slúžil ako protestantský kňaz.

Najznámejší je ako autor astronomických tabuliek *Tabulae motum coelestium*, na predpovedanie polohy planét. Neskoršie sa zistilo, že obsahujú chyby, pretože neakceptovali Keplerov objav eliptických obežných dráh.

## Externé odkazy

* Biografia
* Galileo-Project
* Biographie Nationale

Kategória:Holandskí astronómovia
Kategória:Holandskí matematici
Kategória:Osobnosti z Gentu